**Uredba br. 2020-1757 od 29. prosinca 2020. o indeksu popravljivosti električne i elektroničke opreme**

**Prvobitna verzija**

Ciljne skupine: proizvođači, uvoznici, distributeri ili drugi opskrbljivači električne i elektroničke opreme, prodavači te iste opreme, kao i svi oni koji koriste internetske stranice, platforme ili bilo koji drugi distribucijski kanal na internetu u okviru svoje poslovne djelatnosti u Francuskoj.   
Predmet: implementacija pravila indeksa popravljivosti iz članka L541-9-2. Zakonika o okolišu.   
Stupanje na snagu: tekst stupa na snagu 1. siječnja 2021.   
Sažetak: ovom se Uredbom utvrđuju načini provedbe članka L. 541-9-2. Zakonika o okolišu, kojim se predviđa uvođenje indeksa popravljivosti za određene kategorije električne i elektroničke opreme. U njemu će se posebno navesti kriteriji i parametri izračuna upotrijebljeni za utvrđivanje tog indeksa, kao i opći okvir obveza povezanih s njegovom komunikacijom i prikazivanjem.   
Upućivanja: ova se Uredba može pronaći na mrežnoj stranici Légifrance (http://www.legifrance.gouv.fr).

Predsjednik Vlade,

Na temelju izvješća ministra ekološke tranzicije i ministra gospodarstva, financija i oporavka,

uzimajući u obzir Direktivu br. 2008/98/EZ Europskog parlamenta i Vijeća od 19. studenog 2008. o otpadu i stavljanju izvan snage određenih direktiva, koja je posljednji put izmijenjena i dopunjena Direktivom (EU) 2018/851 od 30. svibnja 2018.,

uzimajući u obzir Direktivu (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva; zajedno s obavijesti poslanom Europskoj komisiji 21. srpnja 2020.,

uzimajući u obzir Zakonik o okolišu, osobito njegov članak 541-9-2. koji je izmijenjen člankom 16. Zakona br. 2020-105 od 10. veljače 2020. o borbi protiv otpada i kružnom gospodarstvu;,

uzimajući u obzir Zakon br. 2020 – 105 o borbi protiv otpada i kružnom gospodarstvu, a posebice njegove članke 16., 29. i 130.,

uzimajući u obzir primjedbe iznesene tijekom javnog savjetovanja održanog od 21. srpnja 2020. do 17. kolovoza 2020. na temelju članka L123-19-1. – 1. Zakonika o okolišu,

nakon savjetovanja s Državnim vijećem (odjelom za javne radove),

donosi:

**Članak 1.**

Poglavlje I. glave IV. knjige V. regulatornog dijela Zakonika o okolišu dopunjuje se odjeljkom 9. koji glasi kako slijedi:

„Odjeljak 9.  
„Izvještavanje javnosti o proizvodima od kojih nastaje otpad

„Pododjeljak 1.  
„Prikazivanje indeksa popravljivosti

„Članak R541 – 210. – Indeks popravljivosti električne i elektroničke opreme definirane u članku L541 – 9 – 2. sastoji se od ocjene na ljestvici od jedan do deset, o kojoj potrošače treba informirati prilikom kupovine nove opreme.  
„Ovaj se indeks odnosi na svaki model ove opreme.

„Članak R541 – 211. - Za potrebe ovog odjeljka primjenjuju se sljedeće definicije:  
„1. „Stavljanje na raspolaganje na tržištu”: bilo koja isporuka električne ili elektroničke opreme namijenjene za distribuciju ili uporabu na nacionalnom tržištu u okviru trgovačke djelatnosti, uz plaćanje ili besplatno;

„2. ‚stavljanje na tržište’: prvo stavljanje električne ili elektroničke opreme na nacionalno tržište;

„3. ‚uvoznik’: svaka fizička ili pravna osoba koja na nacionalno tržište stavlja električnu ili elektroničku opremu iz država članica Europske unije ili trećih zemalja;

„4. „prodavač„: svaka fizička ili pravna osoba koja, u okviru trgovačke djelatnosti, stavlja na raspolaganje na tržište prodajom, uključujući i prodaju na daljinu, električnu ili elektroničku opremu potrošačima;

„5. „prodaja na daljinu”: ugovor sklopljen na daljinu između profesionalnog prodavača i potrošača, u okviru organiziranog sustava prodaje, bez istodobne fizičke prisutnosti profesionalnog prodavača i potrošača, uz isključivu uporabu jedne ili više tehnika komunikacije na daljinu sve do sklapanja ugovora;

„6. „model”: verzija opreme čije sve jedinice imaju iste tehničke značajke relevantne za izračun indeksa popravljivosti.

„Drugi pojmovi tumače se u skladu s odredbama članka R543 – 171 – 2, „proizvođač”, odnosno „tvorničar” u smislu ovog članka.

„Članak R541 – 212. - I.- Za električnu ili elektroničku opremu koju stavljaju na tržište proizvođači ili uvoznici utvrđuju indeks popravljivosti, kao i parametre na temelju kojih se indeks utvrđuje, na načine propisane u Nalogu iz članka R541 – 214. stavka III.  
„II. - Proizvođači i uvoznici besplatno i u nematerijalnom obliku obavještavaju distributere ili prodavače u trenutku indeksiranja i isporuke električne i elektroničke opreme za svaki model opreme koji se stavlja na tržište:  
„1. Indeks popravljivosti u skladu s uvjetima i znakovima predviđenim u Nalogu iz članka R541 – 213 (I);  
„2. Parametri koji su omogućili utvrđivanje indeksa popravljivosti u skladu s formatom predviđenim u Nalogu iz članka R541 – 213. stavka I.  
„III. - Ako distributer i prodavatelj nisu isti, distributer je dužan besplatno i pod istim uvjetima iz točke II obavijestiti prodavatelja o indeksu i parametrima izračuna u trenutku indeksiranja i isporuke električne i elektroničke opreme.  
„IV. – Uz to, indeks se može staviti izravno na svaku opremu ili na pakiranje označivanjem ili stavljanjem naljepnice, u skladu s znakovima predviđenim u Nalogu iz članka R541 – 213. stavka I.  
„V.- Informacije navedene pod točkom II. proizvođač i uvoznik, bez naknade i u roku od 15 dana, dostavljaju svakome tko to zatraži u razdoblju od najmanje dvije godine nakon što je zadnja jedinica modela opreme stavljena na tržište.

„Članak R541 – 213. - I.- Ako se električna ili elektronička oprema nudi za prodaju u trgovinama, prodavač je dužan na svakom dijelu opreme ili u neposrednoj blizini, u skladu s postupcima i znakovima propisanima Nalogom ministra odgovornog za okoliš i gospodarstvo, jasno navesti indeks popravljivosti koji je dostavio proizvođač ili uvoznik.  
„II. – Ako se električna ili elektronička oprema nudi na prodaju na daljinu, prodavatelj prikazuje indeks popravljivosti na vidljiv način u okviru prezentacije same opreme i u blizini cijene za istu, u skladu s odredbama i uvjetima utvrđenim u Nalogu spomenutim u točki I. „III. – Prodavač stavlja na raspolaganje potrošačima i parametre na temelju kojih je moguće utvrditi indeks popravljivosti opreme, bilo kojim prikladnim postupkom.

„Članak R541 – 214. I. – Indeks popravljivosti izračunava se primjenom sljedećih parametara:  
„1. ocjene jedan od dvadeset koja se odnosi na trajanje dostupnosti tehničke dokumentacije i dokumentacije sa savjetima za uporabu i održavanje kod proizvođača, servisera i potrošača;

„2. ocjene jedan od dvadeset koja se odnosi na mogućnost rastavljanja opreme: broj faza rastavljanja za jedinstveni pristup dijelovima, svojstva potrebnog alata i učvršćenja između dijelova;

„3. ocjene jedan od dvadeset koja se odnosi na vremensko razdoblje tijekom kojeg su na tržištu dostupni rezervni dijelovi i na rokove isporuke kod proizvođača, distributera rezervnih dijelova, servisera i potrošača;

„4. ocjene jedan od dvadeset koja se odnosi na omjer prodajne cijene dijelova koju određuje proizvođač ili uvoznik i prodajne cijene opreme koje utvrđuje proizvođač ili uvoznik, a koja se izračunava na načine predviđene odlukom.

„5. ocjene jedan od dvadeset koja se odnosi na posebne kriterije za predmetnu kategoriju opreme.  
„II. – Indeks popravljivosti dobiva se zbrajanjem pet dobivenih ocjena, a taj se zbroj zatim dijeli s brojem deset kako bi se dobila ukupna ocjena na ljestvici od 1 do 10.  
„III. - Za svaku kategoriju električne i elektroničke opreme, nalogom ministra okoliša i ministra gospodarstva i financija utvrđuju se svi kriteriji i podkriteriji, uključujući posebne kriterije za određenu kategoriju kao i načini izračuna indeksa.

**Članak 2.**

Odredbe ove Uredbe stupaju na snagu 1. siječnja 2021.

**Članak 3.**

Ministrica ekološke tranzicije i ministar gospodarstva i financija zaduženi su, svatko u svojem resoru, za provedbu ove Uredbe, koja će biti objavljena u Službenom listu Francuske Republike.

Dana 29. prosinca 2020.

Jean Castex  
po ovlaštenju premijera:

Ministrica ekološke tranzicije  
Barbara Pompili

Ministar gospodarstva, financija i oporavka  
Bruno Le Maire